CELEX: 32016D1455
Language: sl
Date: 2016-04-15 00:00:00
Title: Delegirani sklep Komisije (EU) 2016/1455 z dne 15. aprila 2016 o spremembi Priloge III k Sklepu št. 466/2014/EU Evropskega parlamenta in Sveta o odobritvi jamstva EU Evropski investicijski banki za izgube pri financiranju v podporo naložbenim projektom zunaj Unije, kar zadeva Belorusijo

6.9.2016   
            
            
               SL
            
            
               Uradni list Evropske unije
            
            
               L 238/5
            
         DELEGIRANI SKLEP KOMISIJE (EU) 2016/1455
   z dne 15. aprila 2016
   o spremembi Priloge III k Sklepu št. 466/2014/EU Evropskega parlamenta in Sveta o odobritvi jamstva EU Evropski investicijski banki za izgube pri financiranju v podporo naložbenim projektom zunaj Unije, kar zadeva Belorusijo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa št. 466/2014/EU Evropskega parlamenta in Sveta z dne 16. aprila 2014 o odobritvi jamstva EU Evropski investicijski banki za izgube pri financiranju v podporo naložbenim projektom zunaj Unije (1) in zlasti člena 4(2) Sklepa,
   ob upoštevanju naslednjega:
   
               (1)
            
            
               Po sprejetju Sklepa št. 466/2014/EU je bil v Belorusiji dosežen določen napredek na gospodarskem, socialnem, okoljskem in političnem področju.
            
         
               (2)
            
            
               Coreper je januarja 2015 potrdil seznam 29 ukrepov za krepitev kritično naravnane politike EU do Belorusije. Eden od teh ukrepov se nanaša na pregled, ki ga EU opravi v zvezi s svojim omejevalnim pristopom do posojil Evropske investicijske banke (EIB) v Belorusiji.
            
         
               (3)
            
            
               Politični in varnostni odbor je v sklepih z dne 1. oktobra 2015 navedel dodatne konkretne ukrepe za okrepitev politike EU glede kritičnega sodelovanja z Belorusijo in zlasti ukrepe za sprostitev omejitev pri financiranju EIB v Belorusiji.
            
         
               (4)
            
            
               Svet se je v svojih sklepih o Belorusiji z dne 15. februarja 2016 odločil za pospešitev izvajanja ukrepov, namenjenih okrepitvi sodelovanja med EU in Belorusijo na številnih področjih, povezanih z gospodarstvom, trgovino in pomočjo, s ciljem modernizirati Belorusijo in njeno gospodarstvo ter v korist beloruskega prebivalstva, med drugim glede pristopa k Svetovni trgovinski organizaciji, ter v sodelovanju z mednarodnimi finančnimi institucijami, zlasti z EIB in Evropsko banko za obnovo in razvoj (EBRD), v skladu z njihovimi mandati. Poleg tega je Svet Belorusijo spodbudil k pospešitvi prepotrebnih gospodarskih reform.
            
         
               (5)
            
            
               Na oblikovanje prihodnje politike Unije do Belorusije bodo še naprej odločilno vplivali konkretni ukrepi Belorusije za spoštovanje splošnih temeljnih svoboščin, pravne države in človekovih pravic.
            
         
               (6)
            
            
               Glede na politično dogajanje v Belorusiji bi finančna podpora Unije in mednarodne skupnosti, med drugim s sprostitvijo omejitev dejavnosti EIB v Belorusiji, lahko pomagala državi pri razvoju zasebnega sektorja, izboljšanju infrastrukture in spodbujanju rasti produktivnosti, kar bi prispevalo k večji dinamičnosti in srednjeročni rasti beloruskega gospodarstva. Poleg tega bi moralo financiranje EIB, ki spodbuja izvajanje ustreznih okoljskih standardov, podpirati okolju prijazen in trajnosten razvoj Belorusije.
            
         
               (7)
            
            
               Komisija je zato v sodelovanju z Evropsko službo za zunanje delovanje ocenila, da splošne gospodarske, socialne, okoljske in politične razmere omogočajo uvrstitev Belorusije v Prilogo III k Sklepu št. 466/2014/EU, ki navaja seznam držav, upravičenih do financiranja EIB z jamstvom Unije.
            
         
               (8)
            
            
               Sklep št. 466/2014/EU bi bilo zato treba ustrezno spremeniti –
            
         SPREJELA NASLEDNJI SKLEP:
   Člen 1
   V točki B(2) Priloge III k Sklepu št. 466/2014/EU se besede „Vzhodna Evropa: Republika Moldavija, Ukrajina“ nadomestijo z besedami „Vzhodna Evropa: Belorusija, Republika Moldavija, Ukrajina“.
   Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 15. aprila 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 135, 8.5.2014, str. 1.